**INFORMAȚII**

**despre modalitatea de acordare a drepturilor la transport interurban gratuit persoanelor cu handicap**

Persoanele cu handicap pot beneficia de una dintre următoarele drepturi pentru transport interurban:

1. ***BILETE GRATUITE pentru transport interurban***

Următoarele persoane pot beneficia de bilete de transport interurban gratuit, la alegere, cu orice tip de tren, în limita costului unui bilet de tren interregio IR cu regim de rezervare la clasa a II-a, cu autobuzele sau cu navele de transport fluvial, pentru 24 de călătorii pe an calendaristic pentru persoanele cu handicap grav, respectiv pentru 12 călătorii pentru persoanele cu handicap accentuat:

 a) persoanele cu handicap grav;
  b) persoanele cu handicap accentuat;
  c) însoţitorii persoanelor cu handicap grav, numai în prezenţa acestora;
*d) asistenţii personali ai persoanelor cu handicap grav;*  e) însoţitorii copiilor cu handicap accentuat, numai în prezenţa acestora;
  f) persoanele cu afecţiuni renale care necesită hemodializă;
*g) asistenţii personali sau însoţitorii persoanelor cu handicap care necesită hemodializă.*

**Documente necesare pentru obținerea biletelor:**

**1.*Cerere privind exprimarea opțiunii pentru acordarea gratuității la transportul interurban -*** transmisă prin poştă sau curier (DGASPC Mureș- Tîrgu Mureș, str. Trebely nr.7,Corp C), electronic pe adresa de e-mail sepps@dgaspcmures.ro sau înregistrată la registratura DGASPC**.**

  -Opțiunea se depune o dată într-un an calendaristic, pe perioada existenței unui certificat de încadrare în grad de handicap valabil. Odată exprimată opțiunea pentru bilete de călătorie, aceasta nu mai poate fi modificată în acel an calendaristic, decât la emiterea unui nou document de încadrare în grad de handicap.

Eliberarea biletelor de călătorie gratuită se face astfel:
a) pentru categoriile de persoane prevăzute la art. 1 lit. a)-c), e) şi f), în baza cererii persoanei cu handicap, reprezentantului legal al acesteia, a altei persoane cu împuternicire notarială dată de către persoana cu handicap/reprezentantul legal al acesteia sau a organizaţiei neguvernamentale având ca scop protecţia şi promovarea drepturilor persoanelor cu handicap, cu împuternicire, pentru reprezentare, în numele şi pentru membrii acesteia, în baza unui protocol de colaborare încheiat cu DGASPC în acest sens;
b) pentru categoriile de persoane prevăzute la art. 1 lit. d) şi g), în baza cererii asistentului personal.

***Biletele de călătorie nu mai pot fi utilizate după decesul persoanei cu handicap /al persoanei pe numele căreia au fost eliberate și vor fi restituite către DGASPC Mureș. Utilizarea acestora conduce la recuperarea contravalorii biletelor utilizate cu titlu necuvenit.***

**B.Decontarea carburantului necesar deplasării cu autoturismul**

**Persoanele cu handicap grav sau accentuat îşi exprimă opţiunea pentru decontarea carburantului necesar deplasării cu autoturismul aflat în proprietatea acestora, familiei, asistentului personal, asistentului personal profesionist sau însoţitorului, a părintelui, a tutorelui, asistentului maternal sau persoanei care se ocupă de creşterea şi îngrijirea copilului cu handicap grav sau accentuat în baza unei măsuri de protecţie specială, stabilită în condiţiile legii, pentru cheltuielile necesare alimentării cu carburant şi/sau alimentării mijloacelor de transport electrice, care nu depăşesc suma de 1.500 lei, anual, pentru persoanele cu handicap grav, respectiv 750 lei, anual, pentru persoanele cu handicap accentuat.**

#### Documente necesare pentru decontarea carburantului :

**1. *Cerere privind exprimarea opțiunii* pentru decontarea carburantului necesar deplasării cu autoturismul** aflat în proprietatea acestora, familiei, asistentului personal, asistentului personal profesionist sau însoţitorului, a părintelui, a tutorelui, asistentului maternal sau persoanei care se ocupă de creşterea şi îngrijirea copilului cu handicap grav sau accentuat în baza unei măsuri de protecţie specială, stabilită în condiţiile legii.

***-Cererea privind exprimarea opțiunii*** poate fi transmisă prin poştă sau curier (DGASPC Mureș- Tîrgu Mureș, str. Trebely nr.7,Corp C), electronic pe adresa de e-mail sepps@dgaspcmures.ro sau înregistrată la registratura DGASPC în a cărei rază teritorială domiciliază persoana cu handicap; depunerea se face de către persoana cu handicap sau reprezentantul legal al acesteia, asistentul personal, asistentul personal profesionist sau însoţitorul, părintele, tutorele, asistentul maternal sau persoana care se ocupă de creşterea şi îngrijirea copilului cu handicap grav sau accentuat în baza unei măsuri de protecţie specială, stabilită în condiţiile legii.

   -La înregistrarea opțiunii la registratura DGASPC de către persoanele prevăzute mai sus, **acestea prezintă documentele de identitate în original**, precum şi **documentele prin care persoana este desemnată reprezentant legal sau documentul care face dovada reprezentativităţii**.
  -Opțiunea se depune o dată într-un an calendaristic, pe perioada existentei unui certificat de încadrare in grad de handicap valabil.

 -Opțiunea se poate modifica pe parcursul anului calendaristic doar cand expiră certificatul de încadrare și este emis un certificat nou pentru grad grav sau accentuat.

 -Însoțitorul va depune o declarație pe propria răspundere, prin care certifică faptul că este deținătorul autoturismului cu care face călătoriile în interesul persoanei cu handicap.

2. *FORMULAR pentru decontarea carburantului* **–** poate fi transmis în original, prin poştă sau curier (DGASPC Mureș- Tîrgu Mureș, str. Trebely nr.7,Corp C), sau înregistrat la registratura DGASPC în a cărei rază teritorială domiciliază persoana cu handicap**, însoțit de:**

*-****bonurile fiscale de carburant in original****,* ***ștampilate*.** Societățile de distribuție a produselor petroliere care utilizează aparate de marcat electronice fiscale potrivit dispozițiilor Ordonanței de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, republicată, cu modificările și completările ulterioare, aplică pe versoul bonului fiscal ștampila societății la solicitarea persoanei cu handicap grav sau accentuat;

####  *- extras de cont/alt document bancar* din care să rezulte numele și contul IBAN al persoanei cu dizabilități/reprezentantului legal al acesteia, în care se vor vira sumele rezultate în urma procesării decontului de carburant.

 Formularele pentru decontarea carburantului se depun în termen de 60 zile de la data alimentării, cu condiția ca bonurile fiscale să nu fie mai vechi de 60 zile de la data emiterii acestora (vă rugăm să depuneți bonurile în maxim 55 zile de la data emiterii, pentru a putea fi procesate în 60 zile).

**Decontarea carburantului se face astfel:**

* 1. **semestrial**, dacă documentul care atestă încadrarea în grad de handicap are valabilitate

permanentă;

* 1. **trimestrial** sau proporțional cu numărul de luni calendaristice în perioada de valabilitate a documentului/ documentelor care atestă încadrarea în grad de handicap, într-un an calendaristic.

 **C.Acordare bonuri valorice pe suport hârtie (bonuri de carburant)**

În condiţiile prevăzute la art. 24 alin. (9) şi (10) din Legea nr. 448/2006, persoanele cu handicap grav sau accentuat îşi exprimă opţiunea pentru acordarea de bonuri de carburant pe suport hârtie, denumite în continuare bonuri de carburant.

Bonurile de carburant pot fi utilizate doar pe teritoriul României, în termenul de valabilitate, şi numai în scopul pentru care au fost emise. Bonurile de carburant acordate pot fi utilizate doar în societăți de distribuție a produselor petroliere care au încheiate contracte de prestare/furnizare a acestor servicii cu DGASPC Mureș.

Unitățile de distribuție a produselor petroliere nu acordă rest de bani la bonurile de carburant. În cazul piederii sau furtului bonurilor de carburant nu se acordă altele in schimb și nu se emit duplicate. Bonurile nu pot fi utilizate după decesul persoanei cu handicap, în caz contrar contravaloarea acestora se recuperează de la debitor.

**Documente necesare pentru acordare:**

**1.*Cerere privind exprimarea opțiunii pentru acordarea bonurilor de carburant*;**

**-Cererea privind exprimarea opțiunii** poate fi transmisă prin poştă sau curier (DGASPC Mures- Tîrgu Mures, str. Trebely nr.7,Corp C), electronic pe adresa de e-mail sepps@dgaspcmures.ro sau înregistrată la registratura DGASPC în a cărei rază teritorială domiciliază persoana cu handicap, inclusiv de către reprezentantul legal al acesteia, asistentul personal, asistentul personal profesionist sau însoţitorul, părintele, tutorele, asistentul maternal sau persoana care se ocupă de creşterea şi îngrijirea copilului cu handicap grav sau accentuat în baza unei măsuri de protecţie specială, stabilită în condiţiile legii.

   -La înregistrarea opțiunii la registratura DGASPC de către persoanele prevăzute mai sus, **acestea prezintă documentele de identitate în original**, precum şi **documentele prin care persoana este desemnată reprezentant legal sau documentul care face dovada reprezentativităţii**.
  -Opțiunea se depune o dată într-un an calendaristic, pe perioada existenței unui certificat de încadrare în grad de handicap valabil.

 -Opțiunea se poate modifica pe parcursul anului calendaristic doar când expiră certificatul de încadrare și este emis un certificat nou pentru grad grav sau accentuat.

- Însoțitorul va depune o declarație pe propria răspundere, prin care certifică faptul că însoțeste persoana cu handicap în deplasările efectuate cu autoturismul.

 **2.*Formular pentru acordarea bonurilor de carburant* -** poate fi transmis prin poştă sau curier (DGASPC Mureș- Tîrgu Mureș, str. Trebely nr.7,Corp C), electronic pe adresa de e-mail sepps@dgaspcmures.ro sau înregistrat la registratura DGASPC în a cărei rază teritorială domiciliază persoana cu handicap.

 Acordarea bonurilor se face la ghișeul DGASPC Mureș, numai persoanei cu dizabilități/ reprezentantului legal al acesteia, altei persoane cu împuternicire notarială dată de către persoana cu handicap/reprezentantul legal al acesteia, pe baza actului de identitate în original și a documentelor de reprezentare legală.

**Acordarea bonurilor de carburant se face** **astfel:**

1. **semestrial**, dacă documentul care atestă încadrarea în grad de handicap are valabilitate permanentă;
2. **trimestrial** sau proporțional cu numărul de luni calendaristice în perioada de valabilitate a documentului/ documentelor care atestă încadrarea în grad de handicap, într-un an calendaristic.

**D.** **Acordare bonuri valorice pe suport electronic (card de carburant)**

În condiţiile prevăzute la art. 24 alin. (9) şi (10) din Legea nr. 448/2006, persoanele cu handicap grav sau accentuat îşi exprimă opţiunea pentru acordarea de bonuri valorice pe suport electronic, denumite în continuare **card de carburant**.

 Cardurile de carburant acordate pot fi utilizate în toate societățile de distribuție a produselor petroliere, precum și la toate stațiile de alimentare a mijloacelor de transport electrice aflate pe teritoriul României.

Persoana cu handicap grav sau accentuat poate utiliza cardul de carburant numai prin prezentarea actului de identitate.

 În cazul pierderii sau furtului cardului de carburant, persoana cu handicap grav sau accentuat sau reprezentantul acesteia anunță de îndată DGASPC, care va lua măsurile legale în vederea blocării sau anulării acestuia. La solicitarea persoanei cu handicap grav sau accentuat sau reprezentantului legal al acesteia, DGASPC emite un nou card de carburant.

**Documente necesare pentru acordare:**

**1.*Cerere privind exprimarea opțiunii pentru*** *acordarea* ***cardului de carburant***;

***-Cererea privind exprimarea opțiunii*** poate fi transmisă prin poştă sau curier (DGASPC Mures- Tîrgu Mures, str. Trebely nr.7,Corp C), electronic pe adresa de e-mail sepps@dgaspcmures.ro sau înregistrată la registratura DGASPC în a cărei rază teritorială domiciliază persoana cu handicap, inclusiv de către reprezentantul legal al acesteia, asistentul personal, asistentul personal profesionist sau însoţitorul, părintele, tutorele, asistentul maternal sau persoana care se ocupă de creşterea şi îngrijirea copilului cu handicap grav sau accentuat în baza unei măsuri de protecţie specială, stabilită în condiţiile legii.

   -La înregistrarea opțiunii la registratura DGASPC de către persoanele prevăzute mai sus, **acestea prezintă documentele de identitate în original**, precum şi **documentele prin care persoana este desemnată reprezentant legal sau documentul care face dovada reprezentativităţii**.

 -Opțiunea se depune o dată intr-un an calendaristic, pe perioada existentei unui certificat de încadrare in grad de handicap valabil.

 -Opțiunea se poate modifica pe parcursul anului calendaristic doar cand expiră certificatul de încadrare și este emis un certificat nou.

-Însoțitorul va depune o declarație pe propria răspundere, prin care certifică faptul că însoțeste persoana cu handicap.

**2. *Formular pentru acordarea cardului de carburant*-** poate fi transmis prin poştă sau curier (DGASPC Mureș- Tîrgu Mureș, str. Trebely nr.7,Corp C), electronic pe adresa de e-mail sepps@dgaspcmures.ro sau înregistrat la registratura DGASPC în a cărei rază teritorială domiciliază persoana cu handicap.

**Înmînarea cardului de carburant se face la ghișeul DGASPC Mureș, numai persoanei cu dizabilități/ reprezentantului legal al acesteia, altei persoane cu împuternicire notarială dată de către persoana cu handicap/reprezentantul legal al acesteia, pe baza actului de identitate în original și a documentelor de reprezentare legală.**

**Alimentarea cardului de carburant se face** **astfel:**

1. **semestrial**, dacă documentul care atestă încadrarea în grad de handicap are valabilitate permanentă;
2. **trimestrial** sau proporțional cu numărul de luni calendaristice în perioada de valabilitate a documentului/ documentelor care atestă încadrarea în grad de handicap, într-un an calendaristic.

 **Conducerea DGASPC Mureș**